ക്ഷീരകര്ഷകര് പ്രതിഷേധിച്ചു തിരുവനന്തപുരംകൊച്ചി ക്ഷീരസംഘങ്ങള്ക്ക് ആദായനികുതി ഏര്പ്പെടുത്താനുള്ള കേന്ദ്രസര്ക്കാര് തീരുമാനത്തില് പ്രതിഷേധിച്ച് കര്ഷകര് ആദായനികുതി ഓഫീസുകളിലേക്ക് മാര്ച്ചും ധര്ണയും നടത്തി. കേരള കര്ഷകസംഘത്തിന്റെ നേതൃത്വത്തില് സംസ്ഥാന വ്യാപകമായി സംഘടിപ്പിച്ച പ്രതിഷേധത്തില് നൂറുകണക്കിനു ക്ഷീരകര്ഷകര് പങ്കെടുത്തു. തിരുവനന്തപുരത്ത് കവടിയാറിലെ ആദായനികുതി ഓഫീസിനു മുന്നില് നടന്ന ധര്ണ കര്ഷകസംഘം സംസ്ഥാന പ്രസിഡന്റ് എം വിജയകുമാര് ഉദ്ഘാടനം ചെയ്തു. ജില്ലയില് കേരള കര്ഷകസംഘം ജില്ലാ കമ്മിറ്റി ആഭിമുഖ്യത്തില് ആദായനികുതി ഓഫീസിനുമുന്നില് നടന്ന ധര്ണ കര്ഷകസംഘം സംസ്ഥാന വൈസ് പ്രസിഡന്റ് പി എം ഇസ്മയില് ഉദ്ഘാടനം ചെയ്തു. ജില്ലാ പ്രസിഡന്റ് കെ വി ഏലിയാസ് അധ്യക്ഷനായി. സെക്രട്ടറി എം സി സുരേന്ദ്രന്, സംസ്ഥാന നിര്വാഹക സമിതി അംഗം കെ തുളസി, സംസ്ഥാന കമ്മിറ്റി അംഗങ്ങളായ പി കെ സോമന്, മിനി ഗോപി, കെ എ അജേഷ്, ജില്ലാ ട്രഷറര് പ്രൊഫ. എന് രമാകാന്തന് എന്നിവര് സംസാരിച്ചു.